b"\n_START_ARTICLE_\nHans Blichfeldt\n_START_SECTION_\nVida i obra\n_START_PARAGRAPH_\nBlichfeldt va n\xc3\xa9ixer en un petit poble de Dinamarca dins d'una fam\xc3\xadlia de pagesos humil. El 1881 es van traslladar a Copenhaguen on va superar l'examen d'ingr\xc3\xa9s a la universitat el 1888. Aquest mateix any, quan tenia quinze anys, la fam\xc3\xadlia va emigrar als Estats Units buscant un futur millor. Els primers anys a Am\xc3\xa8rica, Blichfeldt va treballar primer a la industria de la fusta del nord-oest i despr\xc3\xa9s per tot el pa\xc3\xads com delineant en firmes d'enginyeria._NEWLINE_El 1894 va ser adm\xc3\xa8s a la universitat de Stanford (fundada tres anys abans) en la qual es va graduar en matem\xc3\xa0tiques el 1897. El curs seg\xc3\xbcent (1897-98), gr\xc3\xa0cies al recolzament econ\xc3\xb2mic d'un professor, Rufus Green, va estudiar a la universitat de Leipzig sota la direcci\xc3\xb3 de Sophus Lie._NEWLINE_El 1898 va tornar a Stanford com instructor de matem\xc3\xa0tiques i ja va fer tota la seva carrera acad\xc3\xa8mica en aquesta universitat: professor assistent (1901-1906), professor associat (1906-1913), professor titular (1913-1938) i professor em\xc3\xa8rit fins la seva mort el 1945. A m\xc3\xa9s, va ser director del departament de matem\xc3\xa0tiques de 1927 a 1938._NEWLINE_Blichfeldt va escriure una trentena d'articles cient\xc3\xadfics, essent les seves aportacions m\xc3\xa9s importants en teoria de nombres i teoria de grups. A ell es deuen el teorema de Blichfeldt (1903) i les desigualtats tipus Blichfeldt."